Poloma (potok)

Poloma je potok v regióne Stredné Považie v obci Nová Bošáca v okrese Nové Mesto nad Váhom v Trenčianskom kraji. Je ľavostranným prítokom Predpolomského potoka, ktorý je ďalej prítokom Bošáčky v povodí Váhu; má dĺžku . Je vodným tokom V. rádu. Hydrologické poradie (číslo povodia): 4-21-09-1954. Geomorfologická kategorizácia: geomorfologický celok Biele Karpaty, geomorfologický podcelok Lopenícka hornatina.
Prameň.
Pramení v nadmorskej výške v severnej časti územia obce Nová Bošáca v lesnom extraviláne na juhozápadnom úbočí "Tlstého vrchu" v okrese Nové Mesto nad Váhom v Trenčianskom kraji, v geomorfologickom podcelku Lopenícka hornatina.
Opis toku.
Tečie severozápadozápadným smerom lesným extravilánom, pravým brehom obmýva západné úpätie "Tlstého vrchu" , pravým brehom obmýva juhozápadné úpätie vrchu "Chmeľová" s nadmorskou výškou a lesa "Chmeľová" na jeho úbočiach, preteká lesom postupne premiešaným trvalým trávnatým porastom, ľavým brehom obmýva severné úpätie lesa "Pod Tlstým vrchom", na krátkom úseku vteká do poľnohospodárskeho extravilánu a neskôr aj intravilánu kopanice "Predpoloma" v obci Nová Bošáca a v strede kopanice "Predpoloma" v nadmorskej výške ústi do Predpolomského potoka ako jeho ľavostranný prítok v povodí Bošáčky. "Poloma" nemá prítoky.
Potok "Poloma" pramení a väčšinou preteká na území lesného extravilánu obce Nová Bošáca v priestore kopanice "Predpoloma" a priamo v nej aj ústi; preteká geomorfologickým celkom Biele Karpaty v geomorfologickom podcelku Lopenícka hornatina. Povodie potoka "Poloma" leží v Chránenej krajinnej oblasti Biele Karpaty.
Pôvod názvu.
Názov vodného toku "Poloma" má pôvod v charakteristickom výskyte "lesného porastu zničeného - polámaného prírodnými živlami" pomenovaného "poloma" alebo v mužskom gramatickom rode "polom" v pramennej oblasti potoka i na hrebeni južne nad touto oblasťou v čase pomenovacieho aktu. Po hrebeni vedie dnes obecná hranica medzi obcou Nová Bošáca a susednou obcou Ivanovce v okrese Trenčín. Les na odvrátenej strane hrebeňa odvodňovaný vodným tokom Ivanovský potok už na území obce Ivanovce má dnes názov "Na Polome". Nesídelné apelatívum "poloma" označujúce topografický objekt nevodného charakteru bolo bez zmeny použité na pomenovanie vodného toku "Poloma" ako súčasť zriedkavejšej skupiny názvov v slovenskej hydronymii. Porovnaj aj názvy malých vodných tokov Lúčka (prítok Slanej), Brôdok (prítok Stošianky), Javorina (prítok Turca), Kýčera (prítok Bielej Oravy), Poľana (prítok Luhu), Vývrat (potok). Tento postup bol zvolený v snahe vyhnúť sa nežiaducej štandardizácii názvu potoka v podobe "Polomský potok", lebo túto podobu názvu už mali tri potoky: Polomský potok (prítok Oľky), Polomský potok (prítok Parnej) a Polomský potok (prítok Torysy). Takto sa jedinečnosťou názvu pomenovaného potoka "Poloma" podarilo vyhnúť v kategórii slovenských hydroným zvyšovaniu nežiaducej homonymie názvov. Obec Nová Bošáca vznikla odčlenením od obce Bošáca v roku 1950 ako výsledok postupného zahusťovania priestoru obce Bošáca kopaničiarskym osídlením. Najstarší listinný doklad o výskyte názvu obce Bošáca v podobe "Bosach" je z roku 1380.
Hydronymum "Poloma" bolo štandardizované v roku 2009.